Тыва Республиканыңөөредилге болгаш эртем яамызы

Муниципалдыг бюджеттиг ниити өөредилге чери В.Б. Кара-Сал аттыг Тээли ортумак ниити билиг школазы

ШМК-ның хуралынга **көрген**. Директорнуң өөредилге талазы-биле Школа директорунуң \_\_\_\_\_дужаалы-

Протокол № \_\_\_ сайгарган оралакчызы чопшээрээн биле бадылаан

\_\_\_\_\_\_\_\_\_\_\_\_\_\_\_/Ондар А.Б./ \_\_\_\_\_\_\_\_\_\_\_\_\_\_\_\_\_\_\_\_/Опакай Д.Б./ \_\_\_\_\_\_\_\_\_\_\_\_\_\_\_\_/Серен Чимит А.О/

“\_\_\_” \_\_\_\_\_\_\_\_\_\_\_\_\_\_2014 ч. “\_\_\_”\_\_\_\_\_\_\_\_\_\_\_\_ \_\_\_\_\_\_\_\_2014 ч. “\_\_\_\_\_\_\_”\_\_\_\_\_\_\_\_\_\_\_\_\_\_\_\_\_2014 ч.

**Тыва чогаал** **эртеминге**

**АЖЫЛЧЫН ПРОГРАММА**

(неделяда 2 шак)

**Класс:** *9 “г”*

**Өөредилге номунуң автору ады, үндүрген чылы:** *Ю.Ш.Кюнзегеш, М.А.Күжүгет. Тывачогаал. 9 класс. Кызыл, ТывНҮЧ., 2001.*

**Программаның ады:** *Куулар Д. С, Монгуш А. М. 5-11 класстарга тыва аас чогаалы болгаш литература программазы. К.: ТывНҮЧ, 1994.*

Ажылчын программаныТураннын №2 школазынын тыва дыл болгаш чогаал башкызы Ооржак М.Н. ажылдап кылганы прграммазынга даянып тургускан.

**Эртем башкызы:** *Болат Е.М.*

2014

**Тайылбыр бижик**

9-ку класска төрээн чогаалга ажылчын программада кирген чогаалдарның даңзызын Куулар Д. С болгаш Монгуш А. М -ның тургусканы “Тыва аас чогаалы болгаш литература”(Кызыл 1994) программазынга даянып тургускан. А амгы үениң негелдезин езугаар ажылчын программаның тургузуун бижиирде, ортумак ниити өөредилгеге хамаарыштыр РФ-тиң ФКӨС-түң негелделеринге, сорулгаларынга даянып, Е.Т.Чамзырын, М.А.Кужугет, Л.Х.Ооржак оларның парлатканы “Тыва аас чогаалы болгаш литература” (Кызыл, 2012) деп чижек программазын удуртулга кылган.

**Школага тыва аас чогаалы болгаш литератураны өөредириниң сорулгалары**

***Өөредиглиг*:**

- чогаал сөзүглелиниң тургузуун, уран-чеченин, ооң дылының онзагай талаларын, идей-тематиктиг утказын, композициязын ханы сайгартып;

- чогаалдың теориязының эге билиглеринге даянып, чечен чогаалдың аймаан, жанрын, хевирин, ооң бижиттинген төөгүзүн чыып;

- чечен чогаалдың онзагайын уран чүүлдүң өске хевирлери-биле деңнеп, орус болгаш өске-даа чоннарның литературазында тыва чогаалдарның

идей-тематиказы-биле хөөннеш уткалыг чогаалдарны деңнеп;

- чогаал сайгарарынга ажыглаар янзы-бүрү медээ-сүмелерни ( Интернет четкизи, словарьлар, библиографтыг справочниктер, энциклопедиялар)

ажыглап сайгарарын өөредир.

***Сайзырадыр:***

- уругларның амыдыралче бот-тускайлаң медерелдиг көрүжүн хевирлеп, чогаадыкчы арга-шинээн;

- аас болгаш бижимел чугааны делгереңгей, утказынга дүүштүр шын ажыглап, сайгарарын сайзырадыр.

***Кижизидилгелиг:***

- сагыш-сеткили байлак, мөзү-бүдүжү чаагай, эптиг-чөптүг;

- кижилерге, төрээн черинге, бойдузунга ынак, хумагалыг;

- хамааты бот-медерели бедик; ада-чурт төөгүзүн үнелеп билир;

- номчулгага сонуургалдыг, чогаадыкчы езу-биле боданып, бодунуң туружун амыдыралдың кандыг-даа байдалында камгалап билир кижини ки-

жизидер.

**Тыва аас чогаалы болгаш литература эртемнериниң утказы болгаш тургузуу**

Чечен чогаал кижиниң сагыш-сеткилиниң хөй янзы талаларын эскерип шинчилээринге, амыдыралды үнелээринге, долгандыр турар бойдуска хумагалыг болурунга өөредир. Ынчангаш литература, уран чүүлдүң өске-даа хевирлери дег, уругларның мөзү-бүдүжүн хевирлээринге болгаш эстетиктиг көрүжүн быжыглаарынга салдарлыг.

Тыва аас чогаалы болгаш литература – Тыва Республиканың школаларында кол эртемнерниң бирээзи. Ук эртемнерни өөредириниң кол сорулгазы – аас чогаалы тыва чоннуң ада-өгбелериниң чүс-чүс чылдарда чогаадып, сайзырадып келген сөстүң уран чүүлү деп билиндирбишаан, чогаалды амы-дырал-биле холбап, ханы сайгарып билир; бүгү талалыг сайзыраңгай, бедик культуралыг, тыва болгаш хөй националдыг Россия чоннарының культу-разын, ооң байлаан, найыралын үнелеп билир; чараш мөзү-бүдүштүг, бодунуң үзел-бодалын, хамааты туружун камгалап шыдаар хамааты кижини хевирлээри.

Тыва чогаалдың өзээн национал литератураның алдын фондузунда кирген чогаалдар тургузуп турар. Уругларның делегей көрүүшкүнүн, эстетиктиг негелделерин, хамааты туружун хевирлевишаан, бодунга болгаш долгандыр хүрээлелге чөптүг хамаарылгалыг, шүгүмчүлелдиг болурун чогаал кижизидер. Чечен чогаал-биле харылзаа угаап-боданырының арга-шинээн сайзырадыр, чогаалчының делегейи-биле, ооң чогаал би

жиир аян-хөөнү-биле чоок таныжары болур. Чоннуң амыдыралчы байлак дуржулгазындан укталган аас чогаалы, орус болгаш делегейниң классиктиг литературазы, тыва чоннуң эрте-бурунгудан бээр онзагай культуразы кижиниң мөзүлүг аажы-чаңын үнезин хевирлээр, чогаал делеге

йи-биле харылзааны быжыг тудар. Ук харылзаалар уругларны орус болгаш делегей литературазының шылгараңгай чогаалдары-биле таныштырарынга, тыва чогаалды кожа-хелбээ чоннарның чогаалдары-биле деңнеп сайгарарынга, оларның чоок болгаш ылгалдыг талаларын тодарадып билиринге өөредир.Чечен чогаалда уран сөстүң дузазы-биле чураан амыдыралдың илереп келирин чүгле сеткил хөлзээшкинниг эвес, а медерелдии-биле сайгарып билирин өөредир. Чечен чогаалды төөгү, философия, психология, педагогика, уран чурулга эртемнери-биле чергелештир көрүп болур. Ону «кижи дугайында эртем», «амыдыралдың ному», «уран-чечен шинчилел» деп адап турары анаа эвес.Тыва чогаал

эртеми ниити филологияның тыва дыл эртеми-биле сырый холбаалыг. Уругларның чугаа сайзыралынга, чугаа культуразынга, хөй-ниити харылзажылгага тыва чогаал эртеминиң салдары улуг. Чечен чогаалдың дылы дыл эртеминиң бүгү адырлары-биле холбаалыг болганда, уруглар сөстүң эстетиктиг функцияларын сайгарар ужурлуг.

9-ку класска мурнунда өөренген чогаалдарны катаптаар, алган билиглерни системажыдып, түңнээр. Литератураны бөлүктеп өөренириниң системазын төндүргеш, тыва литератураның төөгүзүнүң үе-чадаларының хуваалдазын, сайзырап келгениниң база чамдык чогаалчыларның чогаадыкчы ажыл-чорудулгазының дугайында, төөгү-биле холбашкан ханы амыдыралчы чогаалдарны өөренир. Чечен чогаалдың сайгарылгазын ханыладыр. Чечен чогаалдың эстетиктиг үнезин база ооң литература төөгүзүнге туружун медереп билиринге чаңчыктырар.

Элективтиг курстарны (өөреникчилерниң шилилгези-биле спецкурстар) чорударын эртемнер аайы-биле шилип өөрениринге белеткел ажылы кылдыр көрүп болур.

Уругларга чогаалчы болгаш чогаал дугайында медээни боду дилеп тывар, шинчилээр, эртем угланыышкынныг бот-тускайлаң ажылдаар арганы бээр. Интернеттен медээлерни литература кичээлдеринге уругларның интеллектуалдыг сайзыралын бедидеринге, номчулгага сонуургалын идепкейжидеринге, чогаал талазы-биле культуразын бедидеринге ажыглаар.

**Тыва чогаал эртемин өөредириниң түңнелдери**

Өөредилгениң *бот-тускайлаң түңнелдери* өөреникчиниң үзел-бодалын бот-тодарадып, бот-сайзырадып, бо-углап билиринче, өөренириниң чугулазын, чаа билиглер шиңгээдип алырын медерелдии-биле угаап билиринче, хөй чоннарның аразынга хууда болгаш хамааты туружун быжыглап, амыдыралчы планнарын тургузуп. Ону боттандырарынче угланган болур.

*Предметтиг түңнелдер* кижиниң ажыл-херээниң дараазында байдалдарынче: эртемниң спецификазын медереп билип алырынче, чаа билиглерни чедип алырының янзы-бүрү аргаларын ажыглап шиңгээдиринче, теориялыг билиглерни амыдырал-биле холбап өөредиринче, эстетиктиг көрүштү хевирлээринче угланган болур.

*Метапредметтиг* түңнелдер өөреникчилерге чогаал эртемин өске эртемниң теория-практиктиг билиглери-биле чергелештир өөредиринче, өөренириниң бот-тускайлаң, коммуникативтиг (харылзаа тудуп, чугаалажып билириниң) регулятивтиг (бот-угланыышкынныг), чаа билиг алырының аргаларын шиңгээттиреринче угланган болур.

Тыва чогаал эртеми 9-ку класска хронологтуг, проблема-тематиктиг принципке үндезилеттинип ажылдап кылдынган. Үндезин билиглери – *чечен үе болгаш чогаалчы, чогаалчы болгаш номчукчу.*

**9-ку класстың өөреникчилериниң кол-кол мергежилдери болгаш чаңчыгар** **чүүлдери**

- тыва литератураның сайзырап келгениниң үе-чадаларын билир;

- өөренген чогаалының бижиттинген үези-биле харылзаазын билир, оларны литературлуг агымнар-биле чергелештир көөр, литература-төөгүлүг ба

далды ниитилелдиң амыдыралы болгаш культуразы-биле чергелештир көөр;

- чогаалдың этиктиг болгаш эстетиктиг шынарларын тодарадып билир;

- чогаалдың этиктиг, философчу, социал-төөгүлүг проблематиказын тодарадып билир;

- аңгы-аңгы жанрның чогаалдарын утка-шынар талазы-биле ылгап билир;

- чогаалдың уран-чечен онзагайын барымдаалап, долу сайгарылгазын кылыр;

- өөренген чогаалын бот-тускайлаң үнелээрде, литература төөгүзүнүң барымдааларын база литература теориязының айтырыгларын ажыглап

билир;

- чогаалды аянныг номчуп билир (номдан база шээжи-биле);

- аңгы-аңгы жанр-хевирлерниң чогаалдарынга шын делгереңгей харыыны тургузуп, сөзүглелдиң утказын чугаалаарының бүгү аргаларын билир;

- бижимел ажылдарның бүгү хевирлерин күүседир, чогаадыгларның янзы-бүрү хевирлерин бижип билир;

- словарьлар, энциклопедиялар болгаш янзы-бүрү немелде материалдар-биле ажылдап билир.

- эртемни шиңгээдип алганының түңнелинге даянып, бедик культуралыг, чараш мөзү-бүдүштүг, делегей көрүүшкүнү делгем, дыл-домаа сайзы-

раңгай болур.

**Материал-техниктиг хандырылга көргүзүглери**

Өөредилге номнары, техниктиг херекселдер, таблицалар, схемалар ортумак (долу) ниити өөредилгениң сорулгаларын күүседиринге чугула херектиг өөредилге-методиктиг комплексти тургузар. Материал-техниктиг хандырылга көргүзүглери санитар эпидемологтуг дүрүмнер болгаш нормаларга дүг-жүп турар ужурлуг (СанПиН 2.4.2.1.178-02).

**9-ку класска тыва чогаал эртеминиң өөренир чүүлдери**

Өөредилге планын ТР-ниң өөредилге болгаш эртем яамызының бадылааныКуулар Д. С, Монгуш А. М. 5-11 класстарга тыва аас чогаалы болгаш литература программазы.( Кызыл: ТывНҮЧ, 1994.) база Е.Т.Чамзырын, М.А.Кужугет, Л.Х.Ооржак оларның тургусканы ниити өөредилге черлериниң 5-11 класстарынга «Тыва аас чогаалы болгаш литература» (Кызыл, 2013) деп чижек программазынга даянып бижээн.

**Өөредилге ному:** *Ю.Ш.Кюнзегеш, М.А.Күжүгет. Тыва чогаал. 9 класс. Кызыл, ТывНҮЧ., 2007.*

**Немелде литература:**

1. А.К.Калзан. Амыдырал болгаш литература. Кызыл: ТывНҮЧ, 1980.

2. А.К.Калзан. Өзүлдениң демдектери. Кызыл: ТывНҮЧ, 1991.

3. А.К.Калзан. Тыва литература. 8-10 класс. Кызыл: ТывНҮЧ, 1987.

4. А.С.Төгүй-оол. Шинчилелдер. Кызыл: ТывНҮЧ, 2001.

5. В.С.Салчак. Тыва чогаалчылар дугайында демдеглелдер. Кызыл: “Аныяк”, 2000.

6. В.С.Салчак. Уран сөстүң ужуу. Абакан: “Журналист”, 2010.

7. Г.Н. Курбатский. Тувинцы в своем фольклоре. Кызыл: ТКИ, 2001.

8. Д.С. Куулар. Тувинская поэзия. Очерк истории. Кызыл: ТКИ, 1970.

9. Д.С. Куулар. Төөгү болгаш амгы үе. Кызыл: ТывНҮЧ, 1982.

10. Д.С.Куулар. История и современность. Кызыл: ТКИ, 2002.

11. Д.Ч. Сүндүп. Тыва улустуң аас чогаалын школаларга өөредириниң методиказы. Кызыл: ТывНҮЧ, 1992.

12. Е.Т.Танова. Тываның чогаалчылары: намдар-төөгүзү, ажыл-чорудулгазы. Кызыл: ОАО “Тываполиграф”, 2013.

13. Е.Т.Чамзырын. Төрээн чогаалды өөредириниң теориязы болгаш методиказы. Кызыл, ТывКУ, 2005.

14. З.Б. Самдан. Избранные научные труды. Тувинская словесность: миф-сказка-литература. Абакан: ООО «Журналист», 2011.

15. З. Б. Самдан. Тыва чогаалдың кокпалары-биле. Кызыл:Рестипография, 2005.

16. Күл-тегин. Мөңге даштың сарыны. Новосибирск: «Наука», 2003.

17. М.А.Хадаханэ. Тувинская проза. Кызыл: ТКИ, 1968.

18. М.А. Хадаханэ. Литературная Тува. Кызыл: ТКИ, 1986.

19. М.А.Хадаханэ. Беседы о тувинской литературе и не только… Кызыл:ТывНҮЧ, 2006.

20. Н.Ш.Куулар, М.А.Кужугет. Амгы тыва шүлүк чогаалының сайзыралы. Кызыл: ТКИ, 2011. 21. С.Б. Пюрбю. Аныяк чогаалчыларга дуза.

22. С.М. Байсклан. Поэтика тувинского героического эпоса. Кызыл: ТКИ, 1987.

23. С.М.Орус-оол. Избранные научные труды. Абакан: ООО «Журналист», 2011.

24. С. С. Комбу. Тувинская литература. – Новосибирск: Наука, 2012.

25. Тыва Республиканың чогаалчылары. (М.Б.Ховалыг тургускан. Кызыл, 2000)

26. Тываның чогаалчылары – Писатели Тувы. (М.Б.Ховалыг тургускан. Кызыл, 2001)

27. Тыва литератураның допчу очерктери. (А.Калзан, М.Хадаханэ, Д.Куулар). Кызыл: ТывНҮЧ, 1975.

**Словарьлар:**

1. Древнетюркский словарь. \_ Л.: Наука, 1969.

2. Краткий словарь литературоведческих терминов. Под ред. Л.И.Тимофеева, С.В.Тураева. \_ М.: Сов.энциклопедия, 1984.

3. Монгуш Д.А. Русско-тувинский словарь. \_ М.: Русский язык, 1980.

4. Монгольско-русский словарь. \_ М.: Улсын гадаад, Дотоодын Олон хэлний толь бичгийн хэвлэл, 1957.

5. Ожегов С.И. Толковый словарь русского языка. \_ М.: Русский язык, 1988.

6. Тыва дылдың тайылбыр словары. Том 1. (А-Й). \_ Новосибирск: Наука, 2003.

7. Тыва дылдың тайылбыр словары. Том 1. (К). \_ Новосибирск: Наука, 2004

8. Татаринцев Б.И. Этимологический словарь тувинского языка. Том 1 (А-Б). \_ Новосибирск: Наука, 2002.

9. Татаринцев Б.И. Этимологический словарь тувинского языка. Том ІІ. (Д, Е, И, Й). \_ Новосибирск: Наука, 2003.

10. Татаринцев Б.И. Этимологический словарь тувинского языка. Том ІІІ. (К, Л, М, О). \_ Новосибирск: Наука, 2004

11. Тыва-орус словарь. \_ М.: Сов.энциклопедия, 1968.

Ол ышкаш:

- тыва чогаалчыларның дугайында теледамчыдылгалар бижиткен дискилер;

- чогаалчыларның портреттери, плакаттар;

- тыва чогаалчыларның шүлүктерин аянныг номчаан аудиобижидилгелер;

- чогаалчыларның чогаалдарынга чураан иллюстрациялар, чуруктар; - уругларның билиин хынаарынга белеткээн тест ажылдар.